NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/47057)
  + [Valencià](/va/acuerdo/47287)






Selector de idioma

Leer

* [Español](/es/acuerdo/47439)
* [Valencià](/va/acuerdo/47282)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL

Data d'aprovació
:   31/01/2024

Data de publicació
:   01/02/2024

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/47981)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/47244)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/47592)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL&url=https://www.boua.ua.es/va/acuerdo/47136)

**Títol:** NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 31 de gener de 2024

Aprovat per unanimitat pel Consell de Govern de la Universitat d'Alacant en la sessió ordinària del dia 31 de gener de 2024.

NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL

La Llei orgànica 2/2023, de 22 de març, del sistema universitari (d'ara endavant LOSU), per la qual es deroga la Llei 6/2001 de 21 de desembre, d'universitats, així com el Decret 83/2023, de 2 de juny, pel qual es modifica el Decret 174/2002, de 15 d'octubre, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, preveu la contractació de professora o professor permanent laboral.

La mateixa Llei orgànica 2/2023, en l'article 82, estableix les regles per a la seua contractació i en el 86 configura els aspectes generals i els principis bàsics en què s'ha d'emmarcar la regulació dels concursos per a l'accés a aquesta categoria laboral.

Amb la finalitat de regular en la Universitat d'Alacant el sistema per a l'accés a places de professora o professor permanent laboral, s'aprova aquesta normativa. Convé remarcar la regla de transitorietat establida en aquesta normativa, en la qual es preveu que, fins a l'entrada en vigor del llistat d'especialitats de coneixement a les quals fa referència el Reial decret 678/2023, de 18 de juliol, la Universitat d'Alacant podrà perfilar la descripció de les places en els concursos d'accés per a la contractació de professorat permanent laboral d'acord amb la normativa vigent anteriorment. Així mateix, es preveu que, durant aquest mateix període transitori, les referències a les especialitats de coneixement contingudes en aquesta normativa s'entendran realitzades a les àrees de coneixement detallades en l'annex I del Reial decret 1312/2007, de 5 d'octubre.

CAPÍTOL I. DISPOSICIONS GENERALS

Article 1. Objecte

Article 2. Règim jurídic

CAPÍTOL II. CONVOCATÒRIES, REQUISITS DE PARTICIPACIÓ, SOL·LICITUDS I COMISSIONS DESELECCIÓ

Article 3. Convocatòries

Article 4. Requisits de participació

Article 5. Sol·licituds i admissiód'aspirants

Article 6. Comissions de selecció

CAPÍTOL III. PROCÉS DE SELECCIÓ

Article 7. Normes generals per al desenvolupament dels processos

Article 8. Concurs d'accés

Article 9. Fases de desenvolupament del procés

Article 10. Criteris generals de valoració

CAPÍTOL IV. RESOLUCIÓ DELS PROCESSOS DE SELECCIÓ

Article 11. Proposta de provisió

Article 12. Recurs davant la proposta de provisió

Article 13. Adjudicació i signatura de contracte

Article 14. Publicació i notificació del procediment

Article 15. Protecció de dades

CAPÍTOL I. DISPOSICIONS GENERALS

Article 1. Objecte

Aquesta normativa té per objecte regular el règim dels concursos per a la contractació en la figura de professora o professor permanent laboral, establida en la Llei orgànica 2/2023, de 22 de març, del sistema universitari.

Article 2. Règim jurídic

Els concursos d'accés per a la contractació en la figura de professora o professor permanent laboral es regiran pel que disposa la Llei orgànica 2/2023, de 22 de març, del sistema universitari; el Decret 83/2023, de 2 de juny, pel qual es modifica el Decret 174/2002, de 15 d'octubre, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; l'Estatut de la Universitat d'Alacant; el conveni col·lectiu aplicable; aquesta normativa; les bases de les respectives convocatòries, i altres normes de caràcter general que hi siguen aplicables

CAPÍTOL II. CONVOCATÒRIES, REQUISITS DE PARTICIPACIÓ, SOL·LICITUDS I COMISSIONS AVALUADORES

Article 3. Convocatòries

3.1.  La Universitat d'Alacant, d'acord amb el que estableixen els seus estatuts, convocarà els concursos d'accés per a la contractació en la figura de professora o professor permanent laboral, a places que estiguen dotades en l'estat de despeses del seu pressupost i estiguen vacants.

3.2.     En els concursos d'accés es garantiran la igualtat d'oportunitats de les persones aspirants, el respecte als principis d'igualtat, mèrit, capacitat, publicitat i concurrència, així com la possibilitat de recurs davant de la mateixa universitat. Així mateix, es garantirà el principi d'igualtat de tracte i d'oportunitats entre dones i homes i la no-discriminació per qualsevol raó social, així com la igualtat d'oportunitats de les persones amb diversitat funcional, i amb aquesta finalitat, en el procediment s'adoptaran les mesures oportunes d'adaptació a les seues necessitats.

3.3.   La convocatòria dels concursos d'accés per a la contractació en la figura de professora o professor permanent laboral es farà per resolució rectoral i es publicarà en el Diari Oficial de la Generalitat Valenciana (DOGV) i en la Seu Electrònica, i serà comunicada amb l'antelació suficient al registre públic de concursos de personal docent i investigador del ministeri competent en matèria d'universitats i a la direcció general competent en matèria d'universitats, perquè tinga la màxima difusió.

3.4.  Creació i convocatòria de places de professorat permanent laboral.

3.4.1.  Els consells de departament sol·licitaran al rector o a la rectora la creació i la convocatòria de les places de professorat permanent laboral recollit en la seua petició el referit en els apartats b) i c) de l'article 3.5. Correspon al Consell de Govern aprovar la creació i la convocatòria d'aquestes places, amb l'informe previ de la Comissió d'Ordenació Acadèmica i Professorat, d'acord amb el que estableix aquesta normativa.

3.4.2.    Excepcionalment, el rector o la rectora podrà proposar al Consell de Govern lacreació i la convocatòria de places de professorat permanent laboral per necessitats acadèmiques motivades degudament o, si escau, per les derivades de la normativa de la Universitat d'Alacant i dels programes de promoció que s'establisquen.

3.5.   La convocatòria inclourà:

a)  Torn pel qual s'accedeix, si escau. De la mateix manera, s'indicarà si la plaça o les places convocades corresponen a alguna de les reserves establides legalment.

b)    Places objecte del concurs, amb indicació de la categoria, el departament i la denominació corresponent a l'especialitat o especialitats de coneixement a les quals s'adscriuen i no es podran perfilar més enllà d'aquesta adscripció, sens perjudici del que disposa la disposició transitòria única.

c)  L'activitat docent i investigadora i, en atenció a necessitats docents específiques, els perfils lingüístics. L'activitat docent i investigadora haurà d'estar referida a l'especialitat o a les especialitats de coneixement a les quals s'adscriuen, sens perjudici del que disposa la disposició transitòria única.

d)  El sistema de selecció i fases de desenvolupament del procés.

e)  Criteris generals de valoració per a l'adjudicació de les places.

f)  La composició de la comissió de selecció.

g)  Els requisits de les persones aspirants.

h)  La forma i el termini de presentació de sol·licituds.

i)  Els mitjans i llocs oficials de publicació de les resolucions que es generen al llarg del procés a l'efecte de les notificacions que s'escaiguen.

j)  Tipus de contracte i retribució.

k)  Menció a la infrarepresentació, o no, de dones o d'homes en l'especialitat o especialitats de coneixement de la plaça objecte del concurs.

Article 4. Requisits de participació

Per a l'admissió al concurs caldrà reunir els requisits de caràcter general i específic que s'indiquen a continuació, i el seu compliment haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins al moment de la signatura del contracte.

4.1.  Requisits generals:

a)  Els recollits en l'article 56 i 57 del Reial decret legislatiu 5/2015, de 30 d'octubre pel quals'aprova el text refós de la Llei de l'Estatut bàsic de l'empleat públic .

b)    Els qui no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En cas de no ser acreditat documentalment, la Universitat d'Alacant podrà realitzar, en les condicions que es determinen, una prova de nivell que garantisca una adequada capacitat de comunicació oral i escrita de qualsevol de les llengües oficials de la Comunitat Valenciana .

4.2.  Requisits específics:

a)       Estar en possessió del títol de doctor o doctora. En el cas de titulacions obtingudes a l'estranger, haurà de disposar de l'homologació o equivalència al nivell acadèmic de doctor o doctora, d'acord amb el que preveu la legislació estatal.

b)      Estar en possessió de l'acreditació corresponent emesa per part de l'Agència Nacional d'Avaluació de la Qualitat i Acreditació (ANECA) o de l'Agència Valenciana d'Avaluació i Prospectiva.

c)       En el cas de places incloses en alguna de les reserves previstes en la llei, estar en possessió del requisit corresponent, que s'indicarà en la convocatòria.

4.3 Requisits específics que es requerisquen per a l'exercici de les funcions de les places a ocupar.

Per a les places en les quals l'activitat docent o investigadora ho requerisca, es podrà sol·licitar addicionalment algun o alguns dels següents requisits específics:

a)    Requisit de titulació, consistent a estar en possessió d'una titulació universitària oficial específica.

b)   Requisit lingüístic, consistent en el coneixement de valencià o d'una o diverses llengües estrangeres. En cas d'optar a una plaça amb perfil lingüístic, caldrà acreditar el nivell adequat de coneixement de les llengües corresponents d'acord amb el que estableix la convocatòria. Els qui sol·liciten plaça en la qual s'establisca l'ensenyament en valencià, hauran d'acreditar-ne el coneixement al nivell C1. El coneixement d'altres llengües s'acreditarà, amb caràcter general, mitjançant el certificat de coneixement al nivell B2. Excepcionalment, a petició delsdepartaments i per raons acadèmiques justificades, es podrà exigir un nivell superior, en els termes que establisca la convocatòria. L'existència de requisit lingüístic en cap cas suposarà, per a qui obtinga la plaça, un dret de vinculació exclusiva a l'activitat docent en la llengua que ha determinat la selecció ni limitarà la competència de la Universitat d'Alacant per a assignar-li diferents obligacions docents.

c)  Altres que resulten necessaris.

Article 5. Sol·licituds i admissió d'aspirants

5.1.   Els qui vulguem participar en els concursos d'accés presentaran la sol·licitud corresponent, dirigida a la rectora o al rector de la Universitat d'Alacant, que haurà de ser emplenada a través de la Seu Electrònica de la Universitat d'Alacant, i hi adjuntarà la documentació detallada en la convocatòria corresponent, en el termini de 10 dies hàbils comptadors des de l'endemà d'haver sigut publicada en el DOGV.

5.2.    Les i els aspirants hauran d'abonar a la Universitat d'Alacant la taxa corresponent en concepte de drets d'examen, d'acord amb el que estableix la convocatòria.

5.3.    En concloure aquest termini es dictarà resolució rectoral, que es publicarà en la forma que estableix l'article 14, amb la relació provisional de les persones admeses i excloses, amb la indicació de la causa d'exclusió i el termini de reclamacions i esmenes.

5.4.   Una vegada resoltes les reclamacions i esmenes, es publicarà la resolució, en la qual, a més de declarar aprovada la relació definitiva de les persones admeses i excloses amb indicació del motiu d'exclusió, recollirà el lloc, la data i l'hora de celebració de l'acte de presentació referit en l'article 7, i s'hi indicarà el termini i la forma en què les persones admeses hauran de presentar, en format electrònic, la documentació relativa a l'historial docent i investigador, així com els documents acreditatius dels mèrits adduïts i el projecte docent i investigador.

Si la comissió acorda que l'acte de presentació i les proves es desenvolupen de manera no presencial, s'indicarà la manera en què es podran seguir les sessions públiques.

Article 6. Comissions de Selecció

6.1.     Els concursos d'accés a places de professorat permanent laboral seran resolts per una comissió de selecció, composta segons el Reglament per a la constitució de les comissions de selecció de places de personal docent i investigador de la Universitat d'Alacant, que serà nomenada per la rectora o el rector.

6.2.      La composició de les comissions s'haurà d'ajustar als principis d'imparcialitat i professionalitat dels membres, procurant una composició equilibrada entre dones i homes, llevat que no siga possible per raons fonamentades i objectives motivades degudament. En tot cas es garantirà la seua necessària aptitud científica i docent.

6.3.   Els membres de les comissions podran estar, en la data de publicació de la convocatòria del concurs en el DOGV, en qualssevol de les situacions administratives a què es refereix l'article 85 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, llevat de la d'excedència i suspensió de funcions.

6.4.   Per a la designació de les comissions en el cas del que disposa l'article 3.4.2, el rector o rectora farà la proposta de comissió de selecció, d'acord amb el que estableix el Reglament per a la constitució de les comissions de selecció de places de personal docent i investigador de la Universitat d'Alacant.

6.5.  La composició de la comissió titular i suplent es farà pública en la mateixa resolució per la qual es publique la relació provisional de persones admeses i excloses. Cadascuna de les seccions sindicals presents en la Mesa Negociadora podrà proposar una persona que, en qualitat d'observador o observadora, assistisca a les sessions de la comissió de selecció. Tindrà veu, però no vot, i haurà de reunir els mateixos requisits que els membres dela comissió de selecció. Per a assistir-hi caldrà l'acreditació de la rectora o del rector, que es publicarà juntament amb el nomenament de la comissió.

6.6.    El nomenament com a component d'una comissió és irrenunciable, llevat que concórrega una causa justificada que impedisca la seua actuació. En aquest supòsit, l'apreciació de la causa al·legadacorrespondrà al rector o rectora, que haurà de resoldre en el termini de tres dies hàbils comptadorsdes de la recepció de la renúncia, i a continuació s'actuarà, si escau, segons el que estableixen els apartats següents.

Les persones integrants de la comissió titular seran substituïdes pels suplents respectius. Si també en aquests concorreguera algun dels supòsits d'impediment o de renúncia, en el cas dels vocals es podran substituir entre ells, i en el cas del president o la presidenta, secretari osecretària, es farà un nou nomenament.

6.7.    Els supòsits d'abstenció o recusació que es puguen produir es tramitaran i es resoldran d'acord amb el que estableixen els articles 23 i 24 de la Llei 40/12117, de règim jurídic del sector públic, o norma que la substituïsca.

6.8.  Les comissions vetlaran pel compliment del que estableix en la convocatòria corresponent i aquesta normativa, garantiran el respecte als principis d'igualtat, mèrit, capacitat i publicitat i tindran el compromís d'actuar amb objectivitat, independència i rigor professional, respectant la confidencialitat sobre les dades personals de què hagen tingut coneixement per raó de la seua participació en la comissió, guardaran secret de les deliberacions de la comissió i garantiran la dedicació necessària per a l'exercici adequat de les tasques que els són pròpies.

6.9.  Les comissions podran sol·licitar i obtenir, quan ho consideren necessari o convenient per al millor acompliment de la seua missió, l'assessorament d'especialistes, que es limitaran a prestar la col·laboració en l'àmbit de les especialitats respectives, ajustant-se en les seues actuacions al que estableix l'article 6.8, i estaran sotmesos a les mateixes causes i motius d'abstenció i recusació que els membres de la comissió.

Les comissions proposaran a la rectora o al rector la seua designació, que es farà pública, i que esfarà tenint en compte la seua idoneïtat amb la plaça o places convocades.

6.10.   L'assistència a aquestes comissions donarà lloc a les indemnitzacions que per raó del servei corresponguen d'acord amb la normativa vigent.

6.11.    En tot allò que no dispose expressament aquesta normativa caldrà atenir-se al que estableix sobre òrgans col·legiats de les administracions públiques la Llei 40/2015, d'1 d'octubre de règim jurídic del sector públic.

CAPÍTOL III. PROCÉS DE SELECCIÓ

Article 7. Normes generals per al desenvolupament dels processos

7.1.   La comissió serà l'encarregada de jutjar el concurs i resoldre la proposta de provisió de les places convocades.

7.2.   La comissió es constituirà en el termini màxim de tres mesos comptadors des de l'endemà de lapublicació de la convocatòria del concurs d'accés en el DOGV i, en tot cas , una vegada publicada la corresponent relació definitiva de persones admeses i excloses.

7.3.  La comissió podrà celebrar les seues sessions tant de manera presencial com a distància, d'acord ambel que estableix l'art. 17 de la Llei 40/2015, d'1 d'octubre, de règim jurídic del sector públic.

7.4.   La persona que ocupe la presidència, en el termini establit en l'article 7.2, convocarà:

a)   a l'acte de constitució, amb consulta prèvia a la resta de membres de la comissió, als membres titulars i, si escau, als suplents de manera individualitzada, amb indicació de la data, el lloc i l'hora de celebració.

b)  a l'acte de presentació a les i els aspirants, amb una antelació mínima de 10 dies hàbils. Aquesta convocatòria es publicarà en la mateixa resolució per la qual es publica la llista definitiva de les persones admeses i excloses.

7.5.    Tots els actes del desenvolupament del concurs que requerisquen ser publicats es faran segons estableix en l'article 14 d'aquesta normativa.

Article 8. Concurs d'accés

8.1.  El procés de selecció constarà de dues proves, que tindran caràcter obligatori i eliminatori ies faran en sessió pública. La puntuació màxima serà de 100 punts. Quan la plaça convocada tinga un perfil lingüístic, el desenvolupament de les proves es podrà realitzar d'acord amb aquest perfil.

8.1.1.     Primera prova. Tindrà un valor màxim de 50 punts i per a superar-la, les persones aspirants hauran d'obtenir una puntuació igual o superior a 25 punts.

Consistirà en l'avaluació dels mèrits al·legats i acreditats per les persones aspirants en el seu historial acadèmic, docent i investigador. Així mateix, si la comissió ha acordat sol·licitar a les persones aspirants l'exposició oral del seu historial acadèmic, docent i investigador, aquesta exposició es farà en sessió pública en un temps mínim de 30 minuts i el debat en un temps màxim de 120 minuts.

En acabar la primera prova i, en tot cas, abans de l'inici de la segona prova, la comissió farà pública, com a mínim en el tauler d'anuncis del centre en els locals on s'haja constituït i desenvolupe les seues actuacions, la puntuació assignada a l'historial acadèmic, docent i investigador desglossada segons els criteris generals establits en l'article 10, així com la data, el lloc i l'hora de realització de la segona prova.

8.1.2.   Segona prova. Tindrà un valor màxim de 50 punts i per a superar-la, les persones aspirants hauran d'obtenir una puntuació igual o superior a 25 punts. Comprendrà dues parts que es desenvoluparan en sessió pública:

a)       Defensa i debat del programa docent, realitzat per la persona aspirant, i que haurà de fer referència expressa a la planificació i als recursos docents utilitzats. La defensa es farà en un temps mínim de 30 minuts i el debat en un temps màxim de 120minuts. Tindrà un valor màxim de 25 punts.

b)    Exposició d'un tema a elegir per la persona aspirant d'entre els inclosos en el seu programa docent, durant un temps mínim de 45 minuts. La comissió podrà formular les preguntes i els aclariments que considere necessaris, durant un temps màxim de 120 minuts. Tindrà un valor màxim de 25 punts.

8.2.   En concloure les proves, la comissió, o cada integrant, farà una valoració raonada sobre cada concursant, ajustada als criteris generals i específics de valoració prèviament establits, en la qual es valorarà i es puntuarà l'historial acadèmic, docent i investigador, el programa docent, així com la seua capacitat per a l'exposició i el debat davant de la comissió.

8.3.     Una vegada realitzades les dues proves del procés selectiu, la comissió publicarà en el termini màxim de 20 dies hàbils comptadors des de l'endemà de l'acte de constitució de la comissió, una resolució que contindrà:

a)  puntuació concedida a cada aspirant en cadascuna de les proves

b)   puntuació total, que s'obtindrà com la mitjana de les qualificacions de les dues proves del personal aspirant que haja superat la puntuació mínima requerida en cadascuna de les proves, i es farà una ordenació de major a menor puntuació

c)  proposta de provisió a favor de, com a màxim , tantes persones com places a cobrir

Article 9. Fases de desenvolupament del procés

9.1.  Acte de constitució.

Per a la vàlida constitució de la comissió es requerirà la presència de la totalitat dels seus membres titulars, i si escau, del nombre de suplents necessaris. La resta d'actuacions de la comissió seran vàlides amb la participació de, com a mínim, 3 membres, entre els quals figuraran les persones que ocupen la presidència i la secretaria. Si en el desenvolupament del procés la comissió quedara amb menys de 3 membres, se'n nomenarà una de nova, en la qual no podran figurar els membres que hagen cessat en la seua condició.

En aquest acte, la comissió fixarà els criteris específics de valoració, d'acord amb els criteris generals que s'indiquen en l'article 10 d'aquesta normativa i els faran públics amb antelació a l'acte de presentació.

9.2.  Acte de presentació

L'acte de presentació serà públic i la presidència de la comissió accedirà a la documentació prèviament presentada de manera telemàtica. En el cas que aquesta actuació es realitze de manera presencial, els qui aspiren a obtenir la plaça, a més, lliuraran a la presidència de la comissió:

a)       L'historial acadèmic, docent i investigador per quintuplicat, ajustat al model indicat en la convocatòria, i documents acreditatius dels mèrits adduïts.

b)      Programa docent relatiu a una assignatura bàsica o obligatòria de plans d'estudi vigents en la Universitat d'Alacant, de l'especialitat o especialitats de coneixement a les quals es vincule la plaça, també per quintuplicat.

En aquest acte es determinarà i es publicarà:

a)      L'ordre d'actuació de les persones aspirants en les proves, que serà ordre alfabètic del primer cognom i s'iniciarà per la lletra determinada en la resolució dictada per la conselleria que tinga atribuïda la competència en matèria de funció pública, mitjançant la qual es determine l'ordre d'intervenció dels aspirants a totes les proves selectivesque es realitzen durant l'any. La resolució que regirà serà la que estiga publicada en el DOGV en la data de publicació de la convocatòria.

b)      El calendari de les proves, amb indicació de la data, el lloc i l'hora. El seu inici podrà ser a continuació de l'acte de presentació i com a màxim en el termini de 15 dies naturals comptadors des de l'endemà de la seua publicació.

La data per a la prova farà referència a l'exposició oral dels mèrits, si així ho ha acordat la comissió en l'acte de constitució, o a la segona prova, si no s'exigeix aquesta exposició oral.

c)      El termini per a la consulta de la documentació presentada per cada aspirant. Correspondrà al secretari o a la secretària de la comissió garantir que qualsevol concursant puga examinar la documentació lliurada per la resta de concursants abans que comencen les proves.

En el cas que el desenvolupament de l'acte de presentació i les proves es faça de manera no presencial, l'examen de la documentació es realitzarà dins dels 5 dies hàbils següents a la publicació de la proposta de provisió.

Article 10. Criteris generals de valoració

10.1  Els criteris de valoració relatius a l'historial acadèmic, docent i investigador s'hauran d'ajustar als criteris bàsics establits actualment en l'Estatut de la Universitat d'Alacant i als criteris generals detallats a continuació :

a)      Experiència investigadora: 45 %

-        Publicacions científiques, creacions artístiques, etc. atenent la seua rellevància iqualitat.

-        Ponències i comunicacions a congressos.

-        Direcció i participació en projectes d'investigació competitius.

-        Direcció i participació en altres projectes i contractes d'investigació.

-        Patents i productes amb registre de propietat intel·lectual, creació d'EBT.

-        Estades en centres d'investigació d'un mes com a mínim.

-        Activitats de transferència i difusió de coneixement.

-        Altres mèrits relacionats amb l'activitat investigadora

b)      Experiència docent: 45 %

-        Trajectòria docent

-        Dedicació a temps complet o a temps parcial en la universitat.

-        Número i diversitat d'assignatures impartides.

-        Elaboració de material docent original.

-        Projectes d'innovació docent.

-        Direcció de treballs final d'estudis i participació en tribunals avaluadors.

-        Altres mèrits relacionats amb l'activitat docent.

c)      Altres mèrits: 10 %

-        Exercici de càrrecs de responsabilitat en gestió universitària pública recollits en els estatuts de les universitats o assimilats, o en organismes públics d'investigació durant un any com a mínim.

-        Exercici de funcions en llocs en l'entorn educatiu, científic o tecnològic en les administracions públiques durant un any com a mínim.

-        Experiència professional fora de l'àmbit universitari.

-        Coneixement del valencià.

-        Altres mèrits diferents dels anteriors.

10.2.  Els criteris de valoració de les proves s'ajustaran als indicats a continuació :

-        La capacitat per a l'exposició, comunicació, argumentació i debat en lacorresponent matèria o especialitat.

-        L'adequació del projecte docent dins de l'especialitat de coneixement i d'acord amb les activitats docents a desenvolupar.

CAPÍTOL IV. RESOLUCIÓ DELS PROCESSOS DE SELECCIÓ

Article 11. Proposta de provisió

11.1.    La comissió proposarà al rector o a la rectora, motivadament i amb caràcter vinculant, una relació de totes les persones candidates per ordre de puntuació obtinguda per a la provisió de la plaça, sense que es puga excedir en la proposta el nombre de places convocades a concurs.

11.2.   La proposta de provisió haurà d'incloure l'avaluació de cada concursant, amb una explicació motivada i desglossada per cadascun dels aspectes avaluats i establirà els mitjans d'impugnació que siguen procedents.

11.3.   En el cas que hi haja infrarepresentació d'algun dels sexes i així s'haja fet constar en la convocatòria, si es produïra un empat en el resultat final del procés entre persones de diferent sexe, es dirimirà l'empat a favor del menys representat.

Si no hi ha infrarepresentació de cap dels sexes o si l'empat es produeix entre persones del mateix sexe, entre les persones aspirants amb la mateixa puntuació es durà a terme una votació per part dels qui formen part de la comissió, i es donarà preferència a l'aspirant que obtinga tres vots com a mínim. Cada membre de la comissió haurà de motivar el vot i no es considerarà vàlida l'abstenció. Si persisteix l'empat, dirimirà el vot de qualitat de qui presidisca la comissió. La resolució de l'empat, si escau , també es farà pública.

11.4.    El temps transcorregut entre la publicació de la convocatòria de concurs d'accés i la resolució del mateix no podrà excedir els sis mesos.

11.5.   El procés podrà concloure amb la proposta de la comissió de no proveir la plaça convocada si cap de les persones aspirants no obté la puntuació mínima establida en cadascuna de les proves, o si no concorre a les proves cap de les persones aspirants.

Article 12. Recurs davant de la proposta de provisió

12.1.   Contra la proposta de provisió de la comissió es podrà interposar, en el termini d'un mes comptador des de l'endemà d'haver-se publicat, recurs d'alçada, que serà resolt pel rector o la rectora, amb l'informe previ de la comissió de reclamacions de la universitat. La interposició de recurs paralitzarà la tramitació del procediment.

12.2.    Una vegada transcorregut el termini previst per a la interposició i resolució, si escau, del recurs, s'enviarà la proposta d'adjudicació de la plaça al Diari Oficial de la Generalitat Valenciana per a ser publicada.

Article 13. Adjudicació i signatura del contracte

13.1.  En el termini d'un mes des de la publicació del resultat del procediment selectiu en el Diari Oficial de la Generalitat Valenciana, la candidata o el candidat proposat haurà d'acreditar en la Unitat de Gestió de Personal Docent i Investigador amb documents originals que compleix els requisits detallats en les bases, i haurà de formalitzar el contracte o l'alta en el règim de la Seguretat Social corresponent.

13.2.    Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta Universitat.

13.3.   En el cas de no formalitzar-se el contracte en el termini indicat per a signar-lo, per causa imputable a la candidata o candidat, perdrà el dret, llevat que aquest termini haja sigut ampliat, a petició motivada de la persona interessada formulada amb anterioritat a l'expiració d'aquest, pel vicerectorat amb competències en professorat, i una vegada escoltada la directora o el director del departament al qualestà adscrita la plaça

Article 14. Publicació i notificació del procediment

14.1.    D'acord amb el que es preveu l'article 45.1 b) de la Llei 39/2015, d'1 d'octubre, les publicacions derivades d'aquests processos, així com la informació d'altres actes que se'n deriven i que requerisquen publicació, incloent-hi els recursos en via administrativa, es faran en la Seu Electrònica, en l'apartat «Altres documents generals» de l'expedient de l'aspirant associat a cada convocatòria.

Quan els actes de la comissió de selecció tinguen lloc de manera presencial hauran de publicar-se també en el tauler d'anuncis dels locals on es desenvolupen aquestes actuacions.

En el cas d'haver de realitzar alguna notificació individual, s'efectuarà a través del sistema de notificació electrònica de la UA.

14.2.     D'acord amb el que es preveu l'article 45 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquesta normativa substituiran la notificació personal als interessats o interessades i produiran els mateixos efectes.

Article 15. Protecció de dades

15.1.  Les dades personals recollides en la sol·licitud de participació en els processos selectius i per al nomenament seran incorporades a la base de dades de la Universitat d'Alacant per a la gestió interna de la relació empresa/empleats i cessió a altres administracions públiques en complimentde la normativa de funció pública, de seguretat social i tributària i a qualsevol entitat obligada per llei.

15.2.   Atenent al que disposa la Llei orgànica 3/2018, de 5 de desembre, de protecció de dades personals i garantia de drets digitals i el Reglament 2016/679 de la Unió Europea, les persones interessades podran exercir els drets d'accés, rectificació, supressió, oposició, dret a la limitació de tractament, dret a la portabilitat o qualssevol altres drets que li puguen correspondre, dirigint un escrit a la persona responsable de la protecció de dades de la Universitat d'Alacant.

Disposició transitòria única. Règim transitori de les àrees de coneixement i del perfil de les places

1.  Fins a l'entrada en vigor del llistat d'especialitats de coneixement a les quals fa referènciael Reial decret 678/2023, de 18 de juliol, les referències a les especialitats de coneixement contingudes en aquesta normativa s'entendran realitzades a les àrees de coneixement relacionades en l'annex I del Reial decret 1312/2007, de 5 d'octubre.

2.  Així mateix, fins a l'entrada en vigor del llistat d'especialitats de coneixement, la Universitat d'Alacant podrà perfilar la descripció de la plaça en els concursos d'accés per a la contractació de professorat permanent laboral d'acord amb la normativa anteriorment vigent.

3.  Les activitats docents i investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a aquestes activitats, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan estiga justificat per raons acadèmiques.

Disposició derogatòria. Derogació normativa

Queda derogada la Normativa de la Universitat d'Alacant per la qual es regulen els concursos d'accés per a la contractació de professor contractat doctor o professora contractada doctora, aprovada pel Consell de Govern del 28/03/19.

Disposició final. Entrada en vigor

Una vegada aprovada en el Consell de Govern, aquesta normativa entrarà en vigor a partir de la seua publicació en el Butlletí Oficial de la Universitat d'Alacant.

Anàlisi
-------

:   **Deroga a:**

    * [Detalle
      NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA](/va/acuerdo/5198) 
      28/03/2019





[Carretera Sant Vicent del Raspeig s/n  
03613 Sant Vicent del Raspeig - Alacant  
 Tel. 88 479 0406 - Fax 56 933 3309](https://www.google.es/maps/@37.866736,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12056&trk=tyah&trkInfo=tarId%2X6526786407040%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)